Lees nóú | SARIE
20 Januarie 2009
Lees nóú	deur Phyllis Green
Nooit is ’n lang, lang tyd, Anchien Troskie (Kwela, R174)Heerlike chick-lit uit die pen van die skrywer van Dis ek, Anna. Drie jarelange vriendinne in hul veertigs gaan op ’n seevakansie. Hulle vind uit hulle was nog nooit eerlik met mekaar oor hul lewensomstandighede en verhoudings nie. Karien, Amelia en Daleen se persoonlike lewens is eintlik glad nie wat hulle voorgee nie. Soos hulle reis, ontvou ’n verhaal van huweliksontrou, verraad teenoor ’n vriendin en sielsontboeseming oor een van die vriendinne se seksuele voorkeur. Karien se man verneuk haar, Daleen het ’n verhouding met ’n getroude vrou en Amelia het ’n affair met Karien se man gehad. Dit sorg vir meesleurende drama.
Wilde lote, Jaybee Roux (Jasmyn, R150)Lizelle Fourie keer terug na Roosdal ná sy die dorp vier jaar gelede met ’n ongure reputasie verlaat het. En saam met haar is Hansie, haar vierjarige seuntjie sonder pa. Maar hy het die Ludiks se oë. Sy en Heinrich Ludik, die “wilde loot” van die Ludik familie, was jare gelede op skool gekys, maar het kontak verloor. Nou wonder almal watter een van die Ludik-broers is die pa: die “wilde loot”, Heinrich, of die getroude, bestendige Wilhelm? Dit veroorsaak konsternasie in almal se verhoudings en net die tyd sal leer of Sanet by Heinrich gaan staan en of Anneline en Wilhelm se huwelik gaan oorleef . . .
The glamorous (double) life of Isabel Bookbinder, Holly McQueen (Arrow Books, R121)Isabel Bookbinder is vasgevang in ’n oninspirerende lewe. Sy het ’n vervelige werk by ’n koerant waar sy kopie per duim meet, maar eintlik wil sy ’n skrywer wees met ’n topverkoper wat die geld laat inrol. In haar ideale lewe reis sy van een boekbekendstelling en skrywersgeleentheid na die volgende. Sy het reeds die perfekte voorkoms en kleredrag vir haar nuwe lewe geskep. Ongelukkig verloop alles nie so vlot nie en bevind sy haar in die een penarie ná die ander – alles deur haar eie toedoen. Sundays at Tiffany’s, James Patterson en Gabrielle Charbonnet (Century, R180)Jane Margaux skryf ’n tweemanvertoning gebaseer op haar verhouding met haar denkbeeldige vriend, Michael, uit haar kinderdae. Hy het haar bygestaan deur dik en dun en sy het alles met hom gedeel. Met haar negende verjaardag het hy haar gegroet en uit haar lewe verdwyn. Jane het ’n verhouding met Hugh McGrath maar voel onvergenoegd, want Hugh dra nie veel by tot haar selfvertroue nie. Sy soek na iemand soos Michael. Op besoek aan gunsteling-plekke uit haar kinderdae sien sy’n man wat nes Michael lyk. Maar voor sy by homkom, is hy reeds weg. So ontvou ’n romantiese verhaal met ’n kinkel in die kabel . . .
All you need is love, Carole Matthews (Headline Review, R214)Sally Freeman is ’n behoeftige enkelma wat streef na beter omstandighede vir haar en haar seuntjie Charlie. Die munisipale huis in Liverpool waar hulle bly, is verwaarloos en sy het nie ’n werk nie. Haar kêrel, Johnny, het ook nie veel ambisie of dryfkrag om hul omstandighede te probeer verbeter nie. Sally skryf in vir ’n rekenaarkursus wat deur die plaaslike stadsraad gereël word vir die mees behoeftige mense in die buurt. Sy ontmoet Spencer Knight, die aanbieder van die kursus en haar moontlike redder, ’n uitweg na ’n beter lewe. Maar is hy die regte man? En waar pas die liefde in by haar plannetjies? Subscribe to our newsletter
Isabella Malherbe het gehoor hoe ’n engel vir haar sê sy moet haar baba vermoor. Maar dié engel het net in haar kop bestaan. So ook die wilde katte wat sy ná haar dogtertjie se geboorte in haar huis opgemerk …